|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

**2023.gada 29.jūnijā Nr. GND/2023/588**

 **(protokols Nr.9; 33.p)**

**Par dzīvokļa “Rozītes”-3, Līgo pagasts, Gulbenes novads, īres līguma termiņa pagarināšanu**

Gulbenes novada pašvaldības dokumentu vadības sistēmā 2023.gada 31.maijā ar reģistrācijas numuru GND/5.5/23/1174-I reģistrēts **…** (turpmāk – iesniedzējs), deklarētā dzīvesvieta: …, 2023.gada 31.maija iesniegums, kurā izteikts lūgums pagarināt dzīvojamās telpas Nr.3, kas atrodas “Rozītes”, Līgo pagastā, Gulbenes novadā, īres līguma darbības termiņu.

Dzīvojamo telpu īres likuma 7.pants nosaka, ka dzīvojamās telpas īres līgumu rakstveidā slēdz izīrētājs un īrnieks, savukārt 9.pants nosaka, ka dzīvojamās telpas īres līgumu slēdz uz noteiktu termiņu.

Dzīvojamās telpas īres līgums ar iesniedzēju noslēgts uz noteiktu laiku, tas ir, līdz 2023.gada 31.maijam.

Atbilstoši Gulbenes novada pašvaldības grāmatvedības uzskaites datiem uz iesnieguma iesniegšanas dienu iesniedzējam ir nenokārtotas maksājumu saistības par dzīvojamās telpas īri 22,85 EUR un apsaimniekošanu 75,30 EUR apmērā. Par parāda summas 133,81 EUR atmaksu 2022.gada 10.novembrī noslēgta vienošanās un sastādīts parāda atmaksas grafiks, kas tiek pildīts neregulāri un daļēji.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Ņemot vērā minēto, pamatojoties uz Dzīvojamo telpu īres likuma 7. pantu un 9. pantu, Pašvaldību likuma 4.panta pirmās daļas 10.punktu un Sociālo un veselības jautājumu komitejas ieteikumu, atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, Gulbenes novada dome NOLEMJ:

1. PAGARINĀT dzīvojamās telpas Nr.3, kas atrodas “Rozītes”, Līgo pagastā, Gulbenes novadā, īres līgumu ar …, uz laiku līdz 2023.gada 30.septembrim.

2. NOTEIKT … viena mēneša termiņu vienošanās par dzīvojamās telpas īres līguma termiņa pagarināšanu noslēgšanai.

3. NOTEIKT, ka šis lēmums zaudē spēku, ja … līdz 2023.gada 31.jūlijam nav noslēgusi vienošanos par dzīvojamās telpas īres līguma termiņa pagarināšanu.

4. UZDOT Gulbenes novada Līgo pagasta pārvaldei, reģistrācijas numurs 40900015501, juridiskā adrese: “Jaunstukmaņi’, Līgo, Līgo pagasts, Gulbenes novads, LV-4421, sagatavot un noslēgt vienošanos par dzīvojamās telpas īres līguma termiņa pagarināšanu.

5. Lēmuma izrakstu nosūtīt:

5.1. ….;

5.2. Gulbenes novada Līgo pagasta pārvaldei uz e-pastu: ligo@gulbene.lv.

Gulbenes novada domes priekšsēdētājs A.Caunītis

Sagatavoja: Ilze Brice